**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 21.11.2023**

|  |
| --- |
| **Vendimet për DISKUTIM PUBLIK**  |
| # | **Kandidati** | **Specializimi** | **Tema e punimit** | **Komisioni** |
| 1 | Dafinë Sadiku | Mës.Biologji | Ndikimi i fletëve punuese në rezultatet e të nxënit të nxënësve nëshkollën e mesme të ulët në lëndën e Biologjisë | Kryetar/e | Fatlume Berisha |
| Mentor/e | Ruzhdi Kuqi |
| Anetar/e | Zeqir Veselaj |
| 2 | Arta Palloshi | Mës.Histori | Të nxënit e historisë përmes tregimeve biografike të personaliteteve historike te nxënësit e klasës së VIII | Kryetar/e | Bahtije Gërbeshi |
| Mentor/e | Sedat Baraliu |
| Anetar/e | Myrvete Dreshaj Baliu |
| 3 | Egzon Gashi | Mës.Gjeografi | Planifikimi në funksion të mësimdhënies efektive në lëndën e gjeografisë | Kryetar/e | Veli Kryeziu |
| Mentor/e | Bahtije Gërbeshi |
| Anetar/e | Vlora Sylaj |
| 4 | Florentina Bublaku | Mës.Histori  | Ndikimi i punës në grupe në përmirësimin e rezultateve të të nxënit në lëndën e historisë | Kryetar/e | Sedat Baraliu |
| Mentor/e | Bahtije Gërbeshi |
| Anetar/e | Veli Kryeziu |
| 5 | Qëndresa Bakiu | Mës.Histori | Ndikimi i programeve kompjuterike në përmirësimin e rezultateve të të nxënit të nxënësve në lëndën e historisë | Kryetar/e | Kyvete Shatri |
| Mentor/e | Bahtije Gërbeshi |
| Anetar/e | Ethem Çeku |
| 6 | Shqipe Salihu Mehmetaj | Mës.Matematikë | Roli i mjeteve të konkretizimit në mësimdhënien dhe mësimnxënien e poliedrave | Kryetar/e | Eda Vula |
| Mentor/e | Fahri Marevci |
| Anetar/e | Florent Bunjaku |
| 7 | Kushtrim Lutfiu | Mës.Gjeografi | Organizimi i ekskursionit në lëndën e gjeografisë dhe ndikimi i tij në mësimdhënie dhe në të nxënë | Kryetar/e | Arsim Ejupi |
| Mentor/e | Bahtije Gërbeshi |
| Anetar/e | Vlora Sylaj |
| 8 | Aulona Sopjani | Mës.Kimi | Ndikimi i përdorimit të fletores interaktive në të nxënit e koncepteve në kimi | Kryetar/e | Fatlume Berisha |
| Mentor/e | Arlinda Damoni |
| Anetar/e | Ruzhdi Kuqi |
| 9 | Arjeta Hamza | Mës.Kimi | Ndikimi i implementimit të natyrës së trefishtë në të nxënit e kimisë dhe në motivimin e nxënësve | Kryetar/e | Fatlume Berisha |
| Mentor/e | Arlinda Damoni |
| Anetar/e | Albulena Metaj |
| 10 | Besarta Sylejmani Hajra | Mës. Tekn.TIK | Përparsitë e testeve online nga testet fizike në të nxënit e lëndës së teknologjisë | Kryetar/e | Kyvete Shatri |
| Mentor/e | Sylejman Berisha |
| Anetar/e | Florent Bunjaku |

# **Kandidati/ja: 1. Dafinë Sadiku**

**Tema: Ndikimi i fletëve punuese në rezultatet e të nxënit të nxënësve në shkollën e mesme të ulët në lëndën e Biologjisë**

**ABSTRAKT**

Në lëndën e biologjisë përdoren metoda të ndryshme të nxitjes të të mësuarit sistematik të nxënësve, që këta të fundit të përmirësojnë punën e tyre, të kuptuarit dhe madje të përmirësojnë rezultatet e të nxënit. Fletët e punës paraqesin lloj testi ku nxënësit i’u nënshtrohen shumë shpesh dhe se u duhet të mësojnë në mënyrë sistematike gjatë tërë vitit shkollor.

Qëllimi i këtij hulumtimi është të zbulojë ndikimin që kanë fletët punuese në rezultatet e të nxënit të nxënësve në lëndën e biologjisë si formë e vlerësimit të vazhdueshëm pa qenë nxënësit e informuar për ditët kur do ti kenë këto fletë pune.

Studimi kishte dizajn kuazi-eksperimental, duke përfshirë mbledhjen dhe analizimin e të dhënave kualitative dhe kuantitative. Hulumtimi është realizuar me nxënësit e të dy klasëve të VII-ta të shkollës së mesme të ulët “Hello Academy of Education”, numri i tyre ose populacioni është 24 nxënës. Si instrumente matëse janë anketimi dhe pastesti, për të analizuar më pas rezultatet e të nxënit të nxënësve për temën “Ndryshimet në pubertet dhe ndikimet e të tjerëve në shëndetin e adoleshentëve” në lëndën e biologjisë. Pastesti fillimisht është mbajtur vetëm me njërën klasë të VII-të dhe me klasën tjetër nuk është mbajtur, ku është realizuar si fletë pune me 10 pyetje të parashtruara. Në fillimin e vitit tjetër shkollor është përsëritur kjo fletë pune te të dy klasët e VII- ta të cilat ishin pjesë e këtij hulumtimi, me të njejtën temë, me qëlllim të matjes së kujtesës afatgjatë se sa cilësore janë fletët e punës dhe ndikimi i tyre tek nxënësit. Opinionet e nxënësve për mbajtjen e fletëve të punës është realizuar përmes anketimit me po të njejtat klasa. Rezultatet e arritura nga hulumtimi qojnë në përfundim se fleta e punës ka ndikim pozitiv në përmirësimin e rezultateve të të nxënit të nxënësve si dhe në nxitjen e të mësuarit sistematik apo të

vazhdueshëm.

**Fjalët kyqe:** *biologji, nxënës, fletë pune, nxënie, sistematik.*

# **Kandidati/ja: 2. Arta Palloshi**

**Tema: Të nxënit e historisë përmes tregimeve biografike të personaliteteve historike te**

**nxënësit e klasës së VIII**

**ABSTRAKTI**

Nxënësit kanë mënyrën e vetë të konceptimit të njësisë mësimore , detyrë e mësimdhënësit është që të elaborojë gjitha mundësit që njësinë mësimore të jetë sa e qartë dhe më e kuptushme për nxënësin, kjo arrihet duke përdorur teknikat e mësimdhënies që janë sa më produktive për një mësimnxënie efektive..

Qëllimi i këtij hulumtimi është të nxënit e historisë përmes tregimeve biografike të personaliteteve historike te nxënësit e klasës së VIII . Pyetjet e hulumtimit : Çfar impakti ka tek nxnesit metoda e tregimit biografik të personaliteteve historike tek nxënësit e klasave VIII?. Si mund te perdoret metoda e tregimit në lëndën e historisë? Si mund të përdoret metoda e tregimit të biografisë së personaliteteve të shquara historike në kontekst të mësimit të lëndës së historisë?.

Hipotezat e hulumtimit : H1: Mësimi i historisë përmes tregimeve biografike nxit nxënësit të mësojne më shumë lëndën e historisë dhe ngjallë interesimin e nxënsëve për personalitetet e shquara historike. H2: Nxënësitë e klasëve te VIII mësojnë më lehtë lëndën e historisë kur mësimdhënësi përdorë metodën e tregimeve historike në veçanti kur ato promovojnë personalitet e shquara historike.

Instrumentet të cilat janë përdorur për mbledhjen e të dhënave, disa nga to janë: pyetësor dhe intervista që do të jenë instrument kryesor i këtij punimi , në bazë të pyetjeve kërkimore dhe hipotezave të cilat i kemi ngritur për temën e këtij punimi.

Hulumtimi ka përfshirë mësimdhënës dhe nxënës të shkollave të mesme të ulta në Ferizaj dhe në Pozhoran .Me nxënës është përdorur pytësori dhe me mësimdhënës intervista. Hulumtimi është realizuar në Pozheran SH.F.M.U ‘Halil Alidema’ dhe SH.F.M.U ‘Kongresi i Manastirit”, ndërsa në Ferizaj SH.F.M.U ‘Jeronim De rada ” dhe SH.F.M. U ‘Astrit Bytyqi ”. Niveli i klasëve në të cilët është zhvilluar hulumtimi janë klasët VIII nga shkollat e mesme te ulëta.

**Fjalët kyqe:** *Tregime historike , Personalitet historike , Ndikim , Mësimdhënie, Mësimnxënie*

# **Kandidati/ja: 3. Egzon Gashi**

Tema: **Planifikimi në funksion të mësimdhënies efektive në lëndën e gjeografisë**

**ABSTRAKT**

Nëse mësimdhënësi bënë planifikim në funksion të mësimdhënies efektive në lëndën e gjeografisë, atëherë do të arrihen rezultate pozitive. Në këtë kontekst, duhet të themi që për të arritur njohuri në të nxënit e lëndës së gjeografisë, mësimdhënësit duhet ti kushtojnë kujdes të veçantë strategjive të planifikimit, të cilat duhet të jenë të përshtatshme që të ndihmojnë të nxënit. Qëllimi i këtij studimi është që të hulumtojmë, analizojmë dhe paraqesim planifikimin në funksion të mësimdhënies efektive në lëndën e gjeografisë.

Realizimi i këtij hulumtimi është bërë nëpërmjet metodës së përzier, pra asaj cilësore dhe sasiore, përmes tyre është synuar të sqarohet ndikimi që ka planifikimi gjatë punës me nxënës. Për realizimin e metodës sasiore kemi përdorur programin kompjuterik statistikor SPSS, Excel, ndërsa atë cilësore e realizuam me metodën përshkruese. Realizimi i këtij hulumtimi u mundësua me përdorimin e një intervistë gjysmë të strukturuar si dhe një pyetësor. Respondentë në këtë hulumtim ishin mësimdhënësit e lëndës së gjeografisë. Grupi i caktuar është përbë nga 55 mësimdhënës të gjeografisë në shkolla fillore të mesme të ulëta. Prej tyre, kemi zgjedhur një grup prej 15 mësimdhënësve për ti intervistuar.

Me anë të dhënave të fituara nëpërmjet pyetësorit dhe intervistës është arritur të gjejmë vlera, nga të cilat janë paraqitur rezultate konkrete për mësimdhënie efektive të gjeografisë si rezultat i planifikimit të orës mësimore.

**Fjalët kryesore (kyçe):** *Mësimdhënia, mësimdhënësit, gjeografia, planifikimi, shkolla.*

# **Kandidati/ja: 4. Florentina Bublaku**

Tema: **Ndikimi i punës në grupe në përmirësimin e rezultateve të të nxënit në lëndën e historisë**

**ABSTRAKT**

Lënda e historisë është pjesë e kurrikulës arsimore dhe mësohet në arsimin e detyruar. Hulumtimi i një teme që ka të bëjë me rolin e trajnimeve në avancimin e mësimdhënies së historisë në këtë kohë të ndryshimeve të mëdha në fushën e arsimit në Kosovë, është tejet e rëndësishme për arsyje se ky hulumtim mund të shërbejësi referencë për ata studiues të cilët dëshirojnë të hulumtojnë rreth kësaj çështjeje. Qëllimi kryesor është të kuptohet se sa ndikon puna në grupe në përëmirësimin e rezultateve të të nxënit të nxënësit në të mësuarit e lëndës së historisë në komunën e Drenasit. Pyetjet hulumtuese do të na ndihmojnë që të shohim se çfarë roli ka puna në grupe në në përmirësimin e rezultateve të të nxënit në lëndën e historisë. Gjithashtu, nënpytjet e këtij hulumtimi do të na ndihmojnë që edhe më shumë të thellohemi në çështje të cilat në mënyrë direkte na japim të kuptojmë jo vetëm rolin e punës në grupe por ndikimin që kanë puna në grupe në rritjen e rezultateve në të nxënit e lëndës së historisë. Ne nisemi nga dy hipoteza kryesore e hulumtimit e cilat thotë: Përmes punës në grupe në lëndën e Historisë nxënësit arrijnë rezultate më të mira në të nxënit e tyre H2: Puna në grupe në lëndën e historisë ndikon në rritjen e atraktivitetit dhe interesimit të nxënësve për lëndën e historisë. Në realizimin e këtij studimi do të përdoret metodologjia e hulumtimit në veprim, duke qenë se kjo metodologji ka rezultuar shumë efikase në fushën e edukimit. Në këtë hulumtim do të paraqes rolin e punës në grupe në përëmirësimin e të nxënit dhe rritjen e performancës së të nxënit të nxënësëve, me këtë rast si mostër kanë qenë klasët e VII në komunën e Drenasit SH.F.M.U “ Rasim Kiqina ” ku janë përfshirë gjithësej 50 nxënës ku kemi krahasuar rezultatet e nxenesve para dhe pas perdorimit punës në grupe në lëndën e historisë. Testi i dytë është mbajtur mbahet pas një muaji të përdorimit të punës në grupe dhe do të krahasojm rezultatet e dala në të dy rastet.Si dhe do të realizohet një intervistë me mësimdhënësit e lëndës së historisë që do të jenë pjesë e hulumtimit tonë .Do të përfshihen 5 mësimëdhënës .

Rezultatet e gjeneruara nga ky studim do të na vijnë në ndihmë për të vërtetuar hipotezat e hulumtimit tonë si dhe për tu përgjigjur në pyetjet e këtij hulumtimi.

**Fjalë kyçe:** *mësimdhënës, mësimdhënie, shkollë, puna në grupe, ndikim, zhvillim profesional.*

# **Kandidati/ja: 5. Qëndresa Bakiu**

Tema: **Ndikimi i programeve kompjuterike në përmirësimin e rezultateve të të nxënit të nxënësve në lëndën e historisë**

**ABSTRAKT**

Teknologjia e informacionit dhe komunikimit (TIK) ka prekur çdo sferë të jetës dhe çdo profesion, përfshirë edhe atë të arsimit. Krahas evoluimit të teknologjisë kanë evoluar dhe teoritë e mësimdhënies/nxënies të cilat formojnë themelet e projektimit të procesit mësimor, ndaj mësimdhënësit e kanë për detyrë të zhvillojnë qasje të reja ku të përshtatin këto metodologji për rritjen e rezultateve mësimore. Ato mund të përfshijnë platforma të ndryshme të cilat e bëjnë më tërheqëse dhe më të kuptueshme njësitë mësimore, specifikisht ato të lëndës së historisë.

Në këtë punim kemi trajtuar çështjen e ndikimit të aplikacioneve kompjuterike në përmirësimin e rezultateve të të nxënit të nxënësve në lëndën e historisë.

Në hulumtim është përdorur metoda e hulumtimit në veprim. Ky hulumtim është kuazi eksperimental, ku nxënësit do të ndahen në dy grupe, njëri do të jetë grupi eksperimental dhe tjetri do të jetë grupi i kontrollit. Në grupin eksperimental njësitë mësimore do të realizohen duke përdorur programin Poll Everywhere.

Monstra ka qenë e qëllimshme, ku janë përfshirë 50 nxënës të klasave të nënta të dy shkollave, të asaj “Andon Zako Çajupi” dhe “Naim Frashëri” në Vushtrri. Insrumentet që janë përdorir për realizimin e këtij hulumtimi kanë qenë fokus grupet dhe intervistat gjysmë të strukturuara. Për ti analizuar dhe krahasuar rezultatet kemi bërë një paratest dhe pastest, me dy grupet. Për analizimin e të dhënave statistikore, kemi përdorur programin SPSS, me anë të të cilit rezultatet e dalura janë krahasuar dhe analizuar.

Qëllimi i këtij hulumtimi ishte të shohim ndikimin e përdorimit të programeve teknologjike (specifikisht atij të Poll Everywhere) gjatë procesit mësimor në lëndën e historisë. Përmes këtij studimi synojmë të kuptojmë nëse këto programe ndikojnë në përmirësimin e rezultateve të të nxënit të nxënësve si dhe nëse këto programe e lehtësojnë të nxënit e nxënësve në lëndën e historisë.

**Fjalët kyçe:** *platformat digjitale, programet, nxënësit, mësimdhënësit, historia.*

# **Kandidati/ja: 6. Shqipe Salihu Mehmetaj**

Tema: **Roli i mjeteve të konkretizimit në mësimdhënien dhe mësimnxënien e poliedrave**

**ABSTRAKT**

Meqenëse matematika dallohet për një lidhje të veçantë që e ka me realitetin, duhet të synohet që edhe në shkollat tona konceptet matematikore të ndërlidhen me mjetet e konkretizimit në mësimdhënien dhe mësimnxënien e gjeometrisë.

Gjeometria është degë e matematikës, që i studion figurat e rrafshit, hapësirës dhe relacionet në mes tyre, dhe zakonisht kur i referohemi gjeometrisë e dimë që ka të bëjë me studimin e pikës, vijave, planeve dhe figurave të tjera gjeometrike. Gjithashtu dimë se në përgjithësi në shkollat tona shpjegimi i gjeometrisë përcillet të nxënësit vetëm me fjalë dhe vizatime të pakta, andaj duke pasur parasysh që mësimi i gjeometrisë është më efektiv duke zbatuar mjetet e konkretizimit si ilustrime gjatë shpjegimit dhe ushtrimeve.

Hulumtimi për këtë temë është realizuar me nxënësit e dy klasave të njëmbëdhjeta në shkollën e mesme, gjimnazin “Ulpiana” në Lipjan ku njëra klasë ishte grupi kontroll, kurse klasa tjetër grupi eksperimental.

Rezultatet e arritura në këtë punim hulumtues, kanë treguar për rëndësinë e mjeteve të konkretizimit në mësimdhënien dhe mësimnxënien e gjeometrisë me fokus poliedrat. Kështu, rezultatet që dolën nga analiza e të dhënave, vën në pah efektin pozitiv të përdorimit të mjeteve të konkretizimit gjatë mësimdhënies. Kështu, nga rezultatet të nxënësve të grupit ekperimental, ku kemi përdorur mjetet e konkretizimit gjatë mësimdhënies, treguan rezultate më të mira të të nxënit, në krahasim me grupin kontroll. Poashtu është vërejtur edhe rritje e motivimit të nxënësve për zgjerimin e njohurive si dhe rritje e interesimit për lëndën e matematikës e sidomos në gjeometri - poliedrat.

**Fjalët kyç:** Gjeometri, poliedër, mjete të konkretizimit, trup gjeometik

# **Kandidati/ja: 7. Kushtrim Lutfiu**

Tema: **Organizimi i ekskursionit në lëndën e gjeografisë dhe ndikimi i tij në mësimdhënie dhe në të nxënë**

**ABSTRAKT**

Ekskursionet janë pjesë përbërëse e punës mësimore përmes të cilave mund të bëhet lidhja e shkollës me jetën, që nxënësve i krijon mundësi të zgjerojnë njohuritë e tyre në mënyrë të gjithanshme. Mësimdhënësi duke e ditur se mësimi brenda klasës është i kufizuar vetëm në disa mjete mësimore siç janë harta, atllasi, globi e libri, dhe duke e ditur se studimi i mirëfilltë i shkencës se gjeografisë bëhet në terren, për t’ua bërë më të lehtë, më atraktive dhe më të kuptueshme mësimdhënien zgjedhe ekskursionit si një mundësi të mirë që nxënësit konceptet e mësuara ne mënyrë teorike t’i shohin edhe nga ana praktike. Ekskursioni është mundësi e mirë për nxënësit që konceptet e mësuara ne mënyrë teorike t’i shohin edhe nga ana praktike.

Ekskursionet janë të pazëvendësueshme sepse njohuritë e përfituara gjatë ekskursioneve janë mjaft të konkretizuara, rrënjosen më lehtë dhe mbahen mend më gjatë nga nxënësit. Ky punim jep përgjigje rreth asaj se cili është ndikimi i ekskursioneve si teknika vizuale të të mësuarit dhe të nxënit, njohjes demonstrimit të përmbajtjeve mësimore në mënyrë direkte, të natyrshme, me vrojtimin shqisor në lëndën e gjeografisë. Në këtë hulumtim do të shtjellohet hollësisht prezantimi ose shtjellimi i literaturës, gjithnjë duke e vendosur në funksion të analizës dhe hulumtimit se cili ndikimi i ekskursioneve që e shtyn nxënësin të krahasojë, analizojë, të zbulojë shkakun dhe pasojat si dhe të kryejë veprime mendore dhe praktike për problemet arsimore. Metodat që janë përdorur për punimin e kësaj teme diplome kanë qenë metodat mikse, metoda e

analizës teorike, deskriptive, statistikore, dhe ajo e anketimit. Gjetjet e konfirmojnë gatishmërinë

dhe motivimin e mësimdhënësve për t’u pajisur me njohuri dhe shkathtësi të nevojshme për të kontribuar në avancimin e cilësisë së mësimit. Hulumtimi i këtij problemi, mendojmë se do ta plotësojë një boshllëk në fushën e edukimit të nxënësve përmes punës praktike e cila kaherë është lënë pas dore, duke iu referuar më shumë përmbajtjeve teorike, gjë që e humb interesimin e nxënësve duke mos shpreh interesim për përmbajtjet mësimore të gjeografisë, duke e ditur rëndësinë e kësaj lënde në fushën e shkencës dhe edukimit. Prandaj, institucionet tona duhet të bëjnë përpjekje për t’i akomoduar dhe ofruar kushte sa më të favorshme që nxënësit të edukohen dhe arsimohen në mënyrën më të mirë të mundshme përmes punës praktike.

**Fjalët kyçe:** *ekskursion, mësimdhënës, nxënës, shkollë, gjeografi.*

# **Kandidati/ja: 8. Aulona Sopjani**

Tema: **Ndikimi i përdorimit të fletores interaktive në të nxënit e koncepteve në kimi**

**ABSTRAKT**

Një fletore interaktive është një mjet që nxënësit përdorin për të krijuar lidhje midis koncepteve të mësuara dhe koncepteve të reja përmes mbajtjes së shënimeve si dhe reflektimeve në fletoret e tyre. Fletorja interaktive si një mjet i tillë i mbajtjes së shënimeve mund t’u shërbej nxënësve në shumë aspekte. Përdorimi i fletores interaktive ndihmon nxënësit të krijojnë, strukturojnë dhe organizojnë njohuritë e tyre në stilet e tyre, përmes të cilave shfaqin njohuritë dhe procesin e tyre të të nxënit. Duke konsideruar këto, një fletore interaktive mund të ndihmoj edhe në tejkalimin e vështirësive mbi mbajtjen mend të koncepteve, mbajtjen dhe organizimin e shënimeve etj.

Prandaj, ky hulumtim ka për qëllim identifikimin dhe përcaktimin e ndikimit të përdorimit të fletores interaktive nga nxënësit në të nxënit e kimisë. Hulumtimi u realizua në shkollën fillore të mesme të ulët dhe të lartë Prishtina High School, në Prishtinë, me nxënësit e një klase të VIII-të në këtë shkollë. Metodologjia e hulumtimit është hulumtimi në veprim, dizajni eksperimental, ndërsa si instrumente janë përdorur paratesti, pastesti dhe fokus grupet. Mostra e hulumtimit përbën nxënës të një klase të tetë. Problemi i këtij hulumtimi është vështirësitë në organizimin dhe mbajtjen mend të informacioneve të ndryshme në kimi. Pyetja kryesore e këtij hulumtimi është: A ka ndryshime signifikante mbi njohuritë paraprake të nxënësve në shkencë dhe atyre pas përdorimit të fletores interaktive?

Pas përfundimit të këtij hulumtimi arrijmë në konkludimin se përdorimi i fletores interaktive ka ndikim pozitiv në të nxënit e shkencës veçanërisht kimisë.

**Fjalët kyçe**: *Fletore interaktive, sistemi periodik i elementeve, shënime, stile të të nxënit.*

# **Kandidati/ja: 9. Arjeta Hamza**

Tema: **Ndikimi i implementimit të natyrës së trefishtë në të nxënit e kimisë dhe në motivimin e nxënësve**

**ABSTRAKT**

Në këtë punim është hulumtuar ndikimin e implementimit të natyrës së trefishtë në të nxënit e njësisë mësimore Titrimi i acidit të fortë me bazë të fortë dhe në motivimin e nxënësve.

Hulumtimi është realizuar në SH.M.P. “Abdyl Frashëri” në Prishtinë, drejtimi Teknologji ushqimore me nxënësit e dy klasëve të X-ta në këtë shkollë.

Pyetjet e hulumtimit që janë trajtuar: Çfarë ndikimi ka implementimi i natyrës së trefishtë, në të nxënit e njësisë mësimore Titrimi i acidit të fortë me bazë të fortë? Dhe cili është ndikimi i implementimi i natyrës së trefishtë në motivimin e nxënësve për të mësuar lëndën e kimisë?

Metodologjia e këtij hulumtimi është hulumtim në veprim në bashkëpunim, dizajni kuazi eksperimental, ndërsa instrumentet që janë përdorur janë paratesti, pastesti dhe pyetësori. Fillimisht janë përzgjedhur dy klasë të X-ta në mënyrë të qëllimshme, klasa eksperimentale (ku është implementuar natyra e trefishtë, përkatësisht nivelet makroskopike, mikroskopike dhe simbolike), dhe klasa kontroll (ku mësimi është zhvilluar pa e përfshirë natyrën e trefishtë). Nga ky hulumtim kemi konkluduar që implementimi i natyrës së trefishtë ndikon pozitivisht në të nxënit e nxënësve për njësinë mësimore Titrimi i acidit të fortë me bazë të fortë dhe në motivimin e tyre.

**Fjalët kyçe:** *makroskopike, mikroskopike, motivim, simbolike, të nxënit, titrimi.*

# **Kandidati/ja: 10. Besarta Hajra Sylejmani**

Tema: **Përparsitë e testeve online nga testet fizike në të nxënit e lëndës së teknologjisë**

**ABSTRAKT**

Ky studim shqyrton përparsit e testeve online nga testet fizike në të nxënit e lëndës së

teknologjisë. Testet online ofrojnë përparësi të ndryshme, duke përfshirë lehtësimin e

shkallëzimit, fleksibilitetin kohor, rritjen e efikasitetit dhe ruajtjen e të dhënave. Një tjetër

përparësi kryesore është aftësia për të përdorur teknologjinë për të siguruar më shumë

informacion nëpërmjet multimedialeve, video-testimeve dhe aplikacioneve të tjera të

interaktivitetit. Studimi bazohet në analizën e literaturës së disponueshme, duke përfshirë studime të mëparshme mbi testimin online dhe tradicional. Përmes analizës së këtyre burimeve, do të

evidentohen avantazhet dhe sfidat e përdorimit të testeve online në vlerësimin e nxënësve në

teknologji. Hulumtimi është zhvilluar në Komunën e Mitrovicës, në dy shkollat SHMU ”Musa Hoti” dhe SHMU “Ismail Qemali”. Subjekt hulumtimi janë 150 nxënësit e klasave të teta dhe të nënta të dhe 6 mësimdhënës të këtyre dy shkollave. Pyetjet hulumtuese në këtë studim janë: Cilat janë përparësitë e testeve online në krahasim me testet fizike për nxënësit në teknologji? dhe Si ndikojnë testet online në angazhimin dhe motivimin e nxënësve në teknologji? Duke u bazuar në pyetjet hulumtuese kemi edhe hipotezat e ngritura të cilat na tregojnë se; Testet online ofrojnë rezultate më të mira në vlerësimin e performancës së nxënësve krahasuar me testet fizike dhe Testet online ofrojnë më shumë fleksibilitet dhe aksesibilitet për nxënësit në krahasim me testet fizike. Rezultatet e studimit kanë ofruar informacion të rëndësishëm për praktikat më të mira në

përdorimin e testeve online dhe këto praktika ndihmojnë pedagogët dhe zhvilluesit e

programeve të edukimit në teknologji për të bërë zgjedhje të duhura në procesin e vlerësimit

të nxënësve. Në fund, diskutojmë implikimet e këtyre rezultateve në kontekstin më të gjerë të

teknologjisë së arsimit dhe do të sugjerohen hapësirat për hulumtime të mëtejshme.

**Fjalët kyçe**: Epërsia, testet online, testet fizike, të nxënit, lënda e teknologjisë.